સરહદે પાક.ના ગોળીબારમાં એક જવાન શહીદ: પાક.નો શાંતિરાગ, ભારત દ્વારા વેલકમ ! - Khabar Gujarat
Homeઆંતરરાષ્ટ્રીયસરહદે પાક.ના ગોળીબારમાં એક જવાન શહીદ: પાક.નો શાંતિરાગ, ભારત દ્વારા વેલકમ !
સરહદે પાક.ના ગોળીબારમાં એક જવાન શહીદ: પાક.નો શાંતિરાગ, ભારત દ્વારા વેલકમ !
'આતંકિસ્તાન' બની ચૂકેલા પાડોશી દેશ પાકિસ્તાનના સેના પ્રમુખ જનરલ કમર જાવેદ બાજવાએ ભારત સાથે શાંતિનો રાગ છેડયો છે. સંભવત: પાક.ના કોઈપણ સેના પ્રમુખ દ્વારા આવી રીતે પહેલીવાર શાંતિનો પ્રસ્તાવ થયો છે. જેને ભારતે આવકાર્યો છે.
ભારત અને પાકિસ્તાને 'ગરિમાપૂર્ણ', 'શાંતિપૂર્ણ' રીતે કાશ્મીર મુદ્દો ઉકેલવો જોઇએ તેવી પોકળ સલાહ બાજવાએ આપી હતી. પાક સેના વડાનું આ નિવેદન એક ચાલ છે, જેનો ઇરાદો બાયડન પ્રશાસનને એ બતાવાનો છે કે, પાક. તો શાંતિ ઇચ્છે છે, પણ ભારત તૈયાર નથી. સાથો સાથ, પાકિસ્તાન કાશ્મીર મુદ્દાને આંતરરાષ્ટ્રીય સ્તરે ગરમ રાખવા માગે છે. અમેરિકાએ પાક પર આતંકવાદ સામે કાર્યવાહીનું દબાણ વધાર્યું છે. આંતરરાષ્ટ્રીય મામલાઓના તજજ્ઞ કમર આગાના મત મુજબ બાજવાને એવો ડર સતાવે છે કે, અમેરિકા કાશ્મીરમાં શાંતિ માટે પણ દબાણ વધારી શકે છે.
આતંકવાદને ખતમ કરવા માટે અમેરિકાના નવા રાષ્ટ્રપતિ જો બાયડન દબાણ કરે તે પહેલાં જ પાકિસ્તાને શાંતિનો આ દાવ ખેલ્યો છે. પાક એક શાંતિપ્રિય દેશ છે, જેણે ક્ષેત્રિય અને વૈશ્વિક શાંતિ માટે મોટું બલિદાન આપ્યું છે, તેવો પોકળ દાવો બાજવાએ કર્યો હતો.
Previous articleરાજકોટના મહિલા પ્રોફેસર દ્વારા પતિ વિરૂધ્ધ ફરિયાદ
Next articleવર્લ્ડ કેન્સર ડે: ભારતમાં સૌથી વધુ કેસ સૌરાષ્ટ્રમાં, વિશ્વમાં દર 6 માંથી એક વ્યક્તિનું કેન્સરથી મોત થાય છે